erhwenkuo/poetry-chinese-zhtw huggingface dataset:
晚秋閒居
作者：張籍（唐）

獨坐高秋晚，蕭條足遠思。家貧常畏客，身老轉憐兒。萬種盡閒事，一生能幾時。從來疏懶性，應只有僧知。
和陸司業習靜寄所知
作者：張籍（唐）

幽室獨焚香，清晨下未央。山開登竹閣，僧到出茶床。收拾新琴譜，封題舊藥方。逍遙無別事，不似在班行。
酬韓祭酒雨中見寄
作者：張籍（唐）

雨中愁不出，陰黑盡連宵。屋濕唯添漏，泥深未放朝。無芻憐馬瘦，少食信兒嬌。聞道韓夫子，還同此寂寥。
和裴僕射移官言志
作者：張籍（唐）

身在勤勞地，常思放曠時。功成歸聖主，位重委群司。看壘臺邊石，閑吟篋裡詩。蒼生正瞻望，難與故山期。
酬白二十二舍人早春曲江見招
作者：張籍（唐）

曲江冰欲盡，風日已恬和。柳色看猶淺，泉聲覺漸多。紫蒲生濕岸，青鴨戲新波。仙掖高情客，相招共一過。
和裴僕射朝回寄韓吏部
作者：張籍（唐）

獨愛南關裡，山晴竹杪風。從容朝早退，蕭灑客常通。案曲新亭上，移花遠寺中。唯應有吏部，詩酒每相同。
春日李舍人宅見兩省諸公唱和，因書情即事
作者：張籍（唐）

又見帝城裡，東風天氣和。官閒人事少，年長道情多。紫掖發章句，青闈更詠歌。誰知餘寂寞，終日斷經過。
和李僕射秋日病中作
作者：張籍（唐）

由來病根淺，易見藥功成。曉日杵臼靜，涼風衣服輕。猶疑少氣力，漸覺有心情。獨倚紅藤杖，時時階上行。
早春病中
作者：張籍（唐）

羸病及年初，心情不自如。多申請假牒，只送賀官書。幽徑獨行步，白頭長懶梳。更憐晴日色，漸漸暖貧居。
送嚴大夫之桂州
作者：張籍（唐）

旌旆過湘潭，幽奇得遍探。莎城百越北，行路九疑南。有地多生桂，無時不養蠶。聽歌疑似曲，風俗自相諳。
詠懷
作者：張籍（唐）

老去多悲事，非唯見二毛。眼昏書字大，耳重覺聲高。望月偏增思，尋山易發勞。都無作官意，賴得在閑曹。
使至藍溪驛，寄太常王丞
作者：張籍（唐）

獨上七盤去，峰巒轉轉稠。雲中迷象鼻，雨裡下箏頭。水沒荒橋路，鴉啼古驛樓。君今在城闕，肯見此中愁。
留別江陵王少府
作者：張籍（唐）

迢迢山上路，病客獨行遲。況此分手處，當君失意時。寒林遠路驛，晚燒過荒陂。別後空回首，相逢未有期。
贈海東僧
作者：張籍（唐）

別家行萬裡，自說過扶餘。學得中州語，能為外國書。與醫收海藻，持咒取龍魚。更問同來伴，天臺幾處居。
寄漢陽故人
作者：張籍（唐）

知君漢陽住，煙樹遠重重。歸使雨中發，寄書燈下封。同時買江塢，今日別雲松。欲問新移處，青蘿最北峰。
送安西將
作者：張籍（唐）

萬裡海西路，茫茫邊草秋。計程沙塞口，望伴驛峰頭。雪暗非時宿，沙深獨去愁。塞鄉人易老，莫住近蕃州。
題李山人幽居
作者：張籍（唐）

襄陽南郭外，茅屋一書生。無事焚香坐，有時尋竹行。畫苔藤杖細，踏石筍鞋輕。應笑風塵客，區區逐世名。
早春閒遊
作者：張籍（唐）

年長身多病，獨宜作冷官。從來閑坐慣，漸覺出門難。樹影新猶薄，池光晚尚寒。遙聞有花發，騎馬暫行看。
贈太常王建藤杖筍鞋
作者：張籍（唐）

蠻藤剪為杖，楚筍結成鞋。稱與詩人用，堪隨禮寺齋。尋花入幽徑，步日下寒階。以此持相贈，君應愜素懷。
和周贊善聞子規
作者：張籍（唐）

秦城啼楚鳥，遠思更紛紛。況是街西夜，偏當雨裡聞。應投最高樹，似隔數重雲。此處誰能聽，遙知獨有君。
送李騎曹靈州歸覲
作者：張籍（唐）

翩翩出上京，幾日到邊城。漸覺風沙起，還將弓箭行。席箕侵路暗，野馬見人驚。軍府知歸慶，應教數騎迎。
寒食夜寄姚侍郎
作者：張籍（唐）

貧官多寂寞，不異野人居。作酒和山藥，教兒寫道書。五湖歸去遠，百事病來疏。況憶同懷者，寒庭月上初。
題清澈上人院
作者：張籍（唐）

古寺臨壇久，松間別起堂。看添浴佛水，自合讀經香。愛養無家客，多傳得效方。過齋長不出，坐臥一繩床。
寄靈一上人初歸雲門寺
作者：張籍（唐）

寒山白雲裡，法侶自招攜。竹徑通城下，松門隔水西。方同沃洲去，不作武陵迷。彷彿遙看處，秋風是會稽。
和裴司空即事通簡舊僚
作者：張籍（唐）

肅肅上臺坐，四方皆仰風。當朝奉明政，早日立元功。獨對赤墀下，密宣黃閣中。猶聞動高韻，思與舊僚同。
使回留別襄陽李司空
作者：張籍（唐）

江亭寒日晚，弦管有離聲。從此一筵別，獨為千里行。遲遲戀恩德，役役限公程。回首吟新句，霜雲滿楚城。
和戶部令狐尚書喜裴司空見招看雪
作者：張籍（唐）

南園新覆雪，上宰曉來看。誰共登春榭，唯聞有地官。色連山遠靜，氣與竹偏寒。高韻更相應，寧同歌吹歡。
和裴司空以詩請刑部白侍郎雙鶴
作者：張籍（唐）

皎皎仙家鶴，遠留閑宅中。徘徊幽樹月，嘹唳小亭風。丞相西園好，池塘野水通。欲將來放此，賞望與賓同。
同錦州胡郎中清明日對雨西亭宴
作者：張籍（唐）

郡內開新火，高齋雨氣清。惜花邀客賞，勸酒促歌聲。共醉移芳席，留歡閉暮城。政閑方宴語，琴築任遙情。
莊陵輓歌詞三首
作者：張籍（唐）

白日已昭昭，干戈亦漸消。迎師親出道，從諫早臨朝。佞幸威權薄，忠良寵錫饒。丘陵今一變，無複白雲謠。觀風欲巡洛，習戰亦開池。始改三年政，旋聞七月期。陵分內外使，官具吉凶儀。渭北新園路，簫笳遠更悲。曉日龍車動，秋風閶闔開。行帷六宮出，執紼萬方來。慘慘郊原暮，遲遲挽唱哀。空山煙雨夕，新陌繞陵臺。
和左司元郎中秋居十首
作者：張籍（唐）

選得閒坊住，秋來草樹肥。風前捲筒簟，雨裡脫荷衣。野客留方去，山童取藥歸。非因入朝省，過此出門稀。有地唯栽竹，無池亦養鵝。學書求墨蹟，釀酒愛朝和。古鏡銘文淺，神方謎語多。居貧閑自樂，豪客莫相過。閑來松菊地，未省有埃塵。直去多將藥，朝回不訪人。見僧收酒器，迎客換紗巾。更恐登清要，難成自在身。自知清靜好，不要問時豪。就石安琴枕，穿松壓酒槽。山晴因月甚，詩語入秋高。身外無餘事，唯應筆硯勞。閑堂新掃灑，稱是早秋天。書客多呈帖，琴僧與合弦。莎臺乘晚上，竹院就涼眠。終日無忙事，還應似得仙。醉倚斑藤杖，閑眠癭木床。案頭行氣訣，爐裡降真香。尚儉經營少，居閑意思長。秋茶莫夜飲，新自作松漿。每憶舊山居，新教上墨圖。晚花回地種，好酒問人沽。夜後開朝簿，申前發省符。為郎凡幾歲，已見白髭須。菊地才通履，茶房不壘階。憑醫看蜀藥，寄信覓吳鞋。盡得仙家法，多隨道客齋。本無榮辱意，不是學安排。林下無拘束，閑行放性靈。好時開藥灶，高處置琴亭。更撰居山記，唯尋相鶴經。初當授衣假，無吏挽門鈴。客散高齋晚，東園景象偏。晴明猶有蝶，涼冷漸無蟬。藤折霜來子，蝸行雨後涎。新詩才上卷，已得滿城傳。
經王處士原居
作者：張籍（唐）

舊宅誰相近，唯僧近竹關。庭閑雲滿井，窗曉雪通山。來客半留宿，借書多寄還。明時未中歲，莫便一生閑。
不食仙姑山房
作者：張籍（唐）

寂寂花枝裡，草堂唯素琴。因山曾改眼，見客不言心。月出溪路靜，鶴鳴雲樹深。丹砂如可學，便欲住幽林。
江頭
作者：張籍（唐）

晚步隨江遠，來帆過眼頻。試尋新住客，少見故鄉人。回首憐歸翼，長吟任此身。應同南浦雁，更見嶺頭春。
寄孫沖主簿
作者：張籍（唐）

低折滄洲簿，無書整兩春。馬從同事借，妻怕罷官貧。道僻收閑藥，詩高笑故人。仍聞長吏奏，表乞鎖廳頻。
贈任懶
作者：張籍（唐）

未肯求科第，深坊且隱居。勝遊尋野客，高臥看兵書。點藥醫閑馬，分泉灌遠蔬。漢庭無得意，誰擬薦相如。
舊宮人
作者：張籍（唐）

歌舞梁州女，歸時白髮生。全家沒蕃地，無處問鄉程。宮錦不傳樣，禦香空記名。一身難自說，愁逐路人行。
春日留別
作者：張籍（唐）

遊人慾別離，半醉對花枝。看著春又晚，莫輕少年時。臨行記分處，回首是相思。各向天涯去，重來未可期。
沒蕃故人
作者：張籍（唐）

前年伐月支，城上沒全師。蕃漢斷訊息，死生長別離。無人收廢帳，歸馬識殘旗。欲祭疑君在，天涯哭此時。
贈箕山僧
作者：張籍（唐）

久住空林下，長齋耳目清。蒲團借客坐，石磹甃人行。似鶴難知性，因山強號名。時聞衣袖裡，暗掐念珠聲。
冬夕
作者：張籍（唐）

寒蛩獨罷織，湘雁猶能鳴。月色當窗入，鄉心半夜生。不成高枕夢，複作繞階行。回首嗟淹泊，城頭北斗橫。
奉和陝州十四翁中丞寄雷州二十二翁司戶之作
作者：張籍（唐）

聯飛獨不前，迥落海南天。賈傅竟行矣，邵公惟泫然。瘴開山更遠，路極水無邊。沉劣本多感，況聞原上篇。
老將
作者：張籍（唐）

鬢衰頭似雪，行步急如風。不怕騎生馬，猶能挽硬弓。兵書封錦字，手詔滿香筒。今日身憔悴，猶誇定遠功。
送友生遊峽中
作者：張籍（唐）

風靜楊柳垂，看花又別離。幾年同在此，今日各驅馳。峽裡聞猿叫，山頭見月時。殷勤一杯酒，珍重歲寒姿。
送安法師
作者：張籍（唐）

出郭見落日，別君臨古津。遠端無野寺，宿處問何人。原色不分路，錫聲遙隔塵。山陰到家節，猶及蕙蘭春。
水
作者：張籍（唐）

蕩漾空沙際，虛明入遠天。秋光照不極，鳥色去無邊。勢引長雲闊，波輕片雪連。汀洲杳難測，萬古覆蒼煙。
嶽州晚景
作者：張籍（唐）

晚景寒鴉集，秋聲旅雁歸。水光浮日去，霞彩映江飛。洲白蘆花吐，園紅柿葉稀。長沙卑濕地，九月未成衣。
寒食後
作者：張籍（唐）

田舍清明日，家家出火遲。白衫眠古巷，紅索搭高枝。紗帶生難結，銅釵重易垂。斬新衣著盡，還似去年時。
寒食書事二首
作者：張籍（唐）

今朝一百五，出戶雨初晴。舞愛雙飛蝶，歌聞數裡鶯。江深青草岸，花滿白雲城。為政多孱懦，應無酷吏名。出城煙火少，況複是今朝。閑坐將誰語，臨觴只自謠。階前春蘚遍，衣上落花飄。妓樂州人戲，使君心寂寥。
和李僕射雨中寄盧、嚴二給事
作者：張籍（唐）

郊原飛雨至，城闕濕雲埋。迸點時穿牖，浮漚欲上階。偏滋解籜竹，並灑落花槐。晚潤生琴匣，新涼滿藥齋。從容朝務退，放曠掖曹乖。盡日無來客，閑吟感此懷。
酬李僕射晚春見寄
作者：張籍（唐）

戟戶洞初晨，鶯聲雨後頻。虛庭清氣在，眾藥濕光新。魚動芳池面，苔侵老竹身。教鋪嘗酒處，自問探花人。獨此長多病，幽居欲過春。今朝聽高韻，忽覺離埃塵。
和盧常侍寄華山鄭隱者
作者：張籍（唐）

獨住三峰下，年深學煉丹。一間松葉屋，數片石花冠。酒待山中飲，琴將洞口彈。開門移遠竹，剪草出幽蘭。荒壁通泉架，晴崖曬藥壇。寄知騎省客，長向白雲閑。
和令狐尚書平泉東莊近居李僕射有寄十韻
作者：張籍（唐）

平地有清泉，伊南古寺邊。漲池閑繞屋，出野遍澆田。舊隱離多日，新鄰得幾年。探幽皆一絕，選勝又雙全。門靜山光別，園深竹影連。斜分採藥徑，直過釣魚船。雞犬還應識，雲霞頓覺鮮。追思應不遠，賞愛諒難偏。此處堪長往，遊人早共傳。各當恩寄重，歸臥恐無緣。
送鄭尚書出鎮南海
作者：張籍（唐）

遠鎮承新命，王程不假催。班行爭路送，恩賜並時來。牙旆從城展，兵符到府開。蠻聲喧夜市，海色浸潮臺。畫角天邊月，寒關嶺上梅。共知公望重，多是來年回。
徐州試反舌無聲
作者：張籍（唐）

夏木多好鳥，偏知反舌名。林幽仍共宿，時過即無聲。竹外天空曉，溪頭雨自晴。居人宜寂寞，深院益淒清。入霧暗相失，當風閑易驚。來年上林苑，知爾最先鳴。
省試行不由徑
作者：張籍（唐）

田裡有微徑，賢人不復行。孰知求捷步，又恐異端成。從易眾所欲，安邪患亦生。誰能達天道，共此競前程。子羽有遺跡，孔門傳舊聲。今逢大君子，士節自光明。
新城甲仗樓
作者：張籍（唐）

謝氏起新樓，西臨城角頭。圖功百尺麗，藏器五兵修。結締榱甍固，虛明戶檻幽。魚龍卷旗幟，霜雪積戈矛。暑雨熇烝隔，涼風宴位留。地高形出沒，山靜氣清優。睥睨斜光徹，闌幹宿靄浮。芊芊粳稻色，脈脈苑溪流。郡化黃丞相，詩成沉隱侯。居茲良得景，殊勝峴山遊。
贈殷山人
作者：張籍（唐）

鬱鬱山中客，知名四十年。恓惶身獨隱，寂寞性應便。世業公侯籍，生涯黍稷田。藤懸讀書帳，竹系網魚船。已種千頭橘，新開數脈泉。閒遊攜酒遠，幽語向僧偏。入洞題松過，看花選石眠。避喧長汩沒，逢勝即留連。自古多高跡，如君少比肩。耕耘此辛苦，章句已流傳。昔日交遊盛，當時省閣賢。同袍還共弊，連轡每推先。講序居重席，群儒願執鞭。滿堂虛左待，眾目望喬遷。才異時難用，情高道自全。畏人顏慘澹，疏物勢迍邅。賢者聞知命，吾生複禮玄。深藏報恩劍，久緝養生篇。憔悴眾夫笑，經過郡守憐。夕陽悲病鶴，霜氣動饑鸇。處士誰能薦，窮途世所捐。伯鸞甘寄食，元淑苦無錢。策蹇秋塵裡，吟詩黃葉前。故裘餘白領，廢瑟斷朱弦。志氣終猶在，逍遙任自然。家貧念婚嫁，身老戀雲煙。放逸棲巖鹿，清虛飲露蟬。鄭逃秦谷口，嚴愛越溪邊。霄漢予猶阻，榮枯子不牽。山城一相遇，感激意難宣。
夏日可畏
作者：張籍（唐）

赫赫溫風扇，炎炎夏日徂。火威馳迥野，畏景鑠遙途。勢矯翔陽翰，功分造化爐。禁城千品燭，黃道一輪孤。落照頻空簟，餘暉卷夕梧。如何倦遊子，中路獨踟躕。
罔象得玄珠
作者：張籍（唐）

赤水今何處，遺珠已渺然。離婁徒肆目，罔象乃通玄。皎潔因成性，圓明不在泉。暗中看夜色，塵外照晴田。無脛真難掬，懷疑實易遷。今朝搜擇得，應免媚晴川。
和李僕射西園
作者：張籍（唐）

遇午歸閑處，西庭敞四簷。高眠著琴枕，散帖檢書簽。印在休通客，山晴好捲簾。竹涼蠅少到，藤暗蝶爭潛。曉鵲頻驚喜，疏蟬不許拈。石苔生紫點，欄藥吐紅尖。虛坐詩情遠，幽探道侶兼。所營尚勝地，雖儉複誰嫌。
孤寢怨
作者：崔珪（唐）

征戍動經年，含情拂玳筵。花飛織錦處，月落擣衣邊。燈暗愁孤坐，床空怨獨眠。自君遼海去，玉匣閉春弦。
題武陵草堂
作者：楊浚（唐）

草堂列仙樓，上在青山頂。戶外窺數峰，階前對雙井。雨來花盡濕，風度松初冷。登棧行不疲，入溪語彌靜。雲能去塵服，兼欲事金鼎。正直心所存，諂諛長自省。適知幽遁趣，已覺煩慮屏。更愛雲林間，吾將臥南潁。
廣武懷古
作者：楊浚（唐）

河水城下流，登城望彌愜。海雲飛不斷，岸草綠相接。龍門無舊場，武牢有遺堞。扼喉兵易守，捫指計何捷。天奪項氏謀，卒成漢家業。鄉山遙可見，西顧淚盈睫。
贈李郎中
作者：楊浚（唐）

仙郎早朝退，直省臥南軒。院竹自成賞，階庭寂不喧。焚香開後閣，起草閉前門。禮樂風流美，光華星位尊。榮兼朱紱貴，交乃布衣存。是日登龍客，無忘君子恩。
詠王大娘戴竿
作者：劉晏（唐）

樓前百戲競爭新，唯有長竿妙入神。誰謂綺羅翻有力，猶自嫌輕更著人。
享太廟樂章
作者：劉晏（唐）

漢祚惟永，神功中興。夙驅氛祲，天覆黎蒸。三光再朗，庶績其凝。重熙累葉，景命是膺。
鴻門行
作者：袁瓘（唐）

少年買意氣，百金不辭費。學劍西入秦，結交北遊魏。秦魏多豪人，與代亦殊倫。由來不相識，皆是暗相親。寶馬青絲轡，狐裘貂鼠服。晨過劇孟遊，暮投鹹陽宿。然諾本云云，諸侯莫不聞。猶思百戰術，更逐李將軍。始從灞陵下，遙遙度朔野。北風聞楚歌，南庭見胡馬。胡馬秋正肥，相邀夜合圍。戰酣烽火滅，路斷救兵稀。白刃縱橫逼，黃塵飛不息。虜騎血灑衣，單於淚沾臆。獻凱雲臺中，自言塞上雄。將軍行失勢，部曲遂無功。新人不如舊，舊人不相救。萬裡長飄颻，十年計不就。棄置難重論，驅馬度鴻門。行看楚漢事，不覺風塵昏。寶劍中夜撫，悲歌聊自舞。此曲不可終，曲終淚如雨。
惠文太子輓歌
作者：袁瓘（唐）

寒仗丹旄引，陰堂白日違。暗燈明象物，畫水濕靈衣。羽化淮王去，仙迎太子歸。空餘燕銜士，朝夕向陵飛。
從軍行
作者：李昂2（唐）

漢家未得燕支山，征戍年年沙朔間。塞下長驅汗血馬，稽洛川邊胡騎來，漁陽戍裡烽煙起。長途羽檄何相望，幽陵異域風煙改，亭障連連古今在。夜聞鴻雁南渡河，玄漠雲平初合陣，西山月出聞鳴鏑。城南百戰多苦辛，楊葉樓中不寄書，蓮花劍上空流血。匈奴未滅不言家，天邊回望何悠悠，芳樹無人渡隴頭。春雲不變陽關雪，麾兵靜北垂，此日交河湄。欲令塞上無干鏚，
賦戚夫人楚舞歌
作者：李昂2（唐）

定陶城中是妾家，妾年二八顏如花。閨中歌舞未終曲，風花菡萏落轅門，雲雨裴回入行殿。日夕悠悠非舊鄉，相從顧恩不僱己，何異浮萍寄深水。逐戰曾迷只輪下，珠簾夕殿聞鐘磬，白日秋天憶鼓鼙。君王縱恣翻成誤，黃泉白骨不可報，雀釵翠羽從此辭。君楚歌兮妾楚舞，已見儲君歸惠帝，徒留愛子付周昌。
句
作者：李昂2（唐）

耳臨清渭洗，心向白雲閑。
夏晚初霽南省寓直用餘字
作者：厙狄履溫（唐）

薄宦因時泰，涼宵寓直初。沉沉仙閣閉，的的暗更徐。霽色連空上，炎氛入夜除。星迴南鬥落，月度北窗虛。待漏殘燈照，含芳襲氣餘。寐來冠不解，奏罷草仍書。幕府慚良策，明曹愧散樗。命輕徒有報，義重更難疏。燕廈欣成託，鵷行濫所如。晨趨當及早，複此戒朝車。
同皇甫兵曹天官寺浴室新成招友人賞會
作者：寇坦（唐）

溫室歡初就，蘭交託勝因。共聽無漏法，兼濯有為塵。水潔三空性，香沾四大身。清心多善友，頌德慰同人。
同張少府和厙狄員外夏晚初霽南省寓直時兼充節度判官之作
作者：寇坦（唐）

黃綬歸休日，仙郎複奏餘。晏居當夏晚，寓直會晴初。露散星文發，雲披水鏡虛。高才推獨唱，嘉會喜連茹。月色搖春闥，香煙靄暝廬。千門傳夜警，永珍照階除。少孺嘉能賦，文強閱賜書。兼曹謀未展，入幕志方攄。為奉靈臺帛，恭先待漏車。貞標不可仰，空此樂樵漁。
詠銅柱
作者：李休烈（唐）

天門街裡倒天樞，火急先須卸火珠。計合一條絲線挽，何勞兩縣索人夫。
長寧公主宅流杯
作者：景龍文館士（唐）

憑高瞰迥足怡心，菌閣桃源不暇尋。餘雪依林成玉樹，殘霙點岫即瑤岑。
侍宴桃花園詠桃花應制
作者：神龍從臣（唐）

源水叢花無數開，丹跗紅萼間青梅。從今結子三千歲，預喜仙遊複摘來。
玉龍子詩
作者：天寶時人（唐）

聖運潛符瑞玉龍，自興雲雨更無蹤。不如渭水沙中得，爭保鑾輿複九重。
寄兄
作者：僖宗北省官（唐）

涉江今日恨偏多，援筆長籲欲奈何。倘使淚流西去得，便應添作錦江波。
題屈原祠
作者：洪州將軍（唐）

蒼藤古木幾經春，舊祀祠堂小水濱。行客謾陳三酎酒，大夫元是獨醒人。
題端正樹
作者：貞元文士（唐）

昔日偏沾雨露榮，德皇西幸賜嘉名。馬嵬此去無多地，合向楊妃塚上生。
寄內詩
作者：河北士人（唐）

握筆題詩易，荷戈征戍難。慣從鴛被暖，怯向雁門寒。瘦盡寬衣帶，啼多漬枕檀。試留青黛著，回日畫眉看。
代妻答詩
作者：河北士人（唐）

蓬鬢荊釵世所稀，布裙猶是嫁時衣。胡麻好種無人種，合是歸時底不歸。
丙申歲詩
作者：元和舉子（唐）

元和天子丙申年，三十三人同得仙。袍似爛銀文似錦，相將白日上青天。
刺安南事詩
作者：懿宗朝舉子（唐）

南荒不擇吏，致我交趾覆。聯綿三四年，致我交趾辱。懦者鬥則退，武者兵益黷。軍容滿天下，戰將多金玉。颳得齊民瘡，分為猛士祿。雄雄許昌師，忠武冠其族。去為萬騎風，住為一川肉。時有殘卒回，千門萬戶哭。哀聲動閭裡，怨氣成山谷。誰能聽鼓聲，不忍看金鏃。念此堪淚流，悠悠潁川綠。
歌
作者：白衫舉子（唐）

執板狂歌乞個錢，塵中流浪且隨緣。直饒到老常如此，猶勝危時弄化權。
睹野花思京師舊遊
作者：唐末朝士（唐）

曾過街西看牡丹，牡丹才謝便心闌。如今變作村園眼，鼓子花開也喜歡。
哥舒歌
作者：西鄙人（唐）

北斗七星高，哥舒夜帶刀。至今窺牧馬，不敢過臨洮。
答人
作者：太上隱者（唐）

偶來松樹下，高枕石頭眠。山中無曆日，寒盡不知年。
向竹吟
作者：黃山隱（唐）

積塵為太山，掬水成東海。富貴有時乖，希夷無日改。絳節出崆峒，霓衣發光彩。古者有七賢，六個今何在。
歌
作者：婺州山中人（唐）

靜居青嶂裡，高嘯紫煙中。塵世連仙界，瓊田前路通。
五子之歌
作者：同穀子（唐）

邦惟固本自安寧，臨下常須馭朽驚。何事十旬遊不返，禍胎從此召殷兵。酒色聲禽號四荒，那堪峻宇又雕牆。靜思今古為君者，未或因茲不滅亡。唯彼陶唐有冀方，少年都不解思量。如今算得當時事，首為盤遊亂紀綱。明明我祖萬邦君，典則貽將示子孫。惆悵太康荒墜後，覆宗絕祀滅其門。仇讎萬姓遂無依，顏厚何曾解忸怩。五子既歌邦已失，一場前事悔難追。
獻公佐詩
作者：崔公佐客（唐）

破額襆頭衫也穿，使君猶許對華筵。今朝幸倚文章守，遮莫青蛾笑揭天。
贈妓茂英
作者：洛中舉子（唐）

憶昔當初過柳樓，茂英年小尚嬌羞。隔窗未省聞高語，彈弦酌酒話前事，零落碧雲生暮愁。
又贈
作者：洛中舉子（唐）

少插花枝少下籌，須防女伴妒風流。坐中若打佔相令，除卻尚書莫點頭。
寄故姬
作者：江陵士子（唐）

陰雲冪冪下陽臺，惹著襄王更不回。五度看花空有淚，惆悵高麗坡底宅，春光無複下山來。
吟
作者：織錦人（唐）

學織繚綾功未多，亂拈機杼錯拋梭。莫教官錦行家見，把此文章笑殺他。
句
作者：織錦人（唐）

如今不重文章士，莫把文章誇向人。
送南中尉
作者：吏部選人（唐）

羨君初拜職，嗟我獨無名。且是正員尉，全勝兼試卿。
題紫微觀
作者：建業蔔者（唐）

昨日朝天過紫微，醮壇風冷杏花稀。碧桃泥我傳訊息，何事人間更不歸。
題鄧仙客墓
作者：天嶠遊人（唐）

鶴老芝田雞在籠，上清那與俗塵同。既言白日升仙去，何事人間有殯宮。
題故翠微宮
作者：驪山遊人（唐）

翠微寺本翠微宮，樓閣亭臺幾十重。天子不來僧又去，樵夫時倒一株松。
吟
作者：衡州舟子（唐）

野鵲灘西一棹孤，月光遙接洞庭湖。堪嗟回雁峰前過，望斷家山一字無。
月夜
作者：華山老人（唐）

澗水泠泠聲不絕，溪流茫茫野花發。自去自來人不知，歸時常對空山月。
終南
作者：終南山翁（唐）

霜鶴鳴時夕風急，亂鴉又向寒林集。此君輟棹悲且吟，獨對蓮花一峰立。
大慶堂賜宴元璫有詩呈吳越王
作者：吳越人（唐）

非為親賢展綺筵，恆常甯敢恣遊盤。綠搓楊柳綿初軟，笙歌風緊人酣醉，卻繞珍叢爛熳看。
又和
作者：吳越人（唐）

櫻桃花下會親賢，風遠銅壺轉露盤。蝶下粉牆梅乍折，狂簡斐然吟詠足，卻邀群彥重吟看。
再和
作者：吳越人（唐）

我有嘉賓宴乍歡，畫簾紋細鳳雙盤。影籠沼沚修篁密，櫻桃零落紅桃媚，更俟旬餘共醉看。
重和
作者：吳越人（唐）

冷宴殷勤展小園，舞鞇柔軟彩虯盤。篸花盡日疑頭重，文章天子文章別，八採盧郎未可看。
禦制春遊長句
作者：吳越人（唐）

天意分明道已光，春遊嘉景勝仙鄉。玉爐煙直風初靜，黃鶯歷歷啼紅樹，紫燕關關語畫梁。低檻晚晴籠翡翠，比屋管絃呈妙曲，連營羅綺鬥時妝。全吳霸越千年後，
初月
作者：杜光庭（唐）

始看東上又西浮，圓缺何曾得自由。照物不能長似鏡，直使奔波急於箭，只應白盡世間頭。
題仙居觀
作者：杜光庭（唐）

往歲真人朝玉皇，四真三代住繁陽。初開九鼎丹華熟，時從白鹿巖前往，應許潛通不死鄉。
題鴻都觀
作者：杜光庭（唐）

亡吳霸越已功全，深隱雲林始學仙。鸞鶴自飄三蜀駕，也有扁舟歸去興，故鄉東望思悠然。
題都慶觀
作者：杜光庭（唐）

三仙一一駕紅鸞，仙去雲閑繞古壇。煉藥舊臺空處所，二十四峰皆古隱，振纓長往亦何難。
贈將軍
作者：杜光庭（唐）

□□□□□□□，□□□□□□□。八表順風驚雨露，未會漢家青史上，韓彭何處有功勞。
題鶴鳴山
作者：杜光庭（唐）

五氣雲龍下泰清，三天真客已功成。人間回首山川小，鹿裘高士如相遇，不待巖前鶴有聲。
題空明洞
作者：杜光庭（唐）

窅然靈岫五雲深，落翮標名振古今。芝朮迎風香馥馥，欲問空明奇勝處，地藏方石恰如金。
題北平沼
作者：杜光庭（唐）

桐柏真人曾此居，焚香厓下誦靈書。朝回時宴三山客，寶芝常在知誰得，好駕金蟾入太虛。
題平蓋沼
作者：杜光庭（唐）

勢壓長江空八陣，吳都仙客此修真。寒江向晚波濤急，龍車鳳輦非難遇，只要塵心早出塵。
題本竹觀
作者：杜光庭（唐）

樓閣層層冠此山，雕軒朱檻一躋攀。碑刊古篆龍蛇動，掃空雙竹今何在，只恐投波去不還。
題福唐觀二首
作者：杜光庭（唐）

盤空躡翠到山巔，竹殿雲樓勢逼天。古洞草深微有路，自是人間輕舉地，何須蓬島訪真仙。曾隨雲水此山遊，行盡層峰更上樓。九月登臨須有意，暫熟爐香不須去，佇陪天仗入神州。
題莫公臺
作者：杜光庭（唐）

奇絕巍臺峙濁流，古來人號小瀛洲。路通霄漢雲迷晚，將軍悟卻希夷訣，贏得清名萬古流。
讀書臺
作者：杜光庭（唐）

山中猶有讀書臺，風掃晴嵐畫障開。華月冰壺依舊在，青蓮居士幾時來。
贈人
作者：杜光庭（唐）

靜神凝思仰青冥，此夕長天降瑞星。海上昨聞鵬羽翼，人間初見鶴儀形。
贈蜀州刺史
作者：杜光庭（唐）

再扶日月歸行殿，卻領山河鎮夢刀。從此雄名壓寰海，八溟爭敢起波濤。
題劍門
作者：杜光庭（唐）

誰運乾坤陶冶功，鑄為雙劍倚蒼穹。題詩曾駐三天駕，礙日長含八海風。
題龍鵠山
作者：杜光庭（唐）

抽得閒身伴瘦筇，亂敲青碧喚蛟龍。道人掃徑收松子，缺月初圓天柱峰。
富貴曲
作者：杜光庭（唐）

美人梳洗時，滿頭間珠翠。豈知兩片雲，戴卻數鄉稅。
詠西施
作者：杜光庭（唐）

素面已雲妖，更著花鈿飾。臉橫一寸波，浸破吳王國。
傷時
作者：杜光庭（唐）

帆力劈開滄海浪，馬蹄踏破亂山青。浮名浮利過於酒，醉得人心死不醒。
題霍山秦尊師
作者：杜光庭（唐）

老鶴玄猿伴採芝，有時長歎獨移時。翠娥紅粉嬋娟劍，殺盡世人人不知。
偶題
作者：杜光庭（唐）

似鶴如雲一個身，不憂家國不憂貧。擬將枕上日高睡，賣與世間榮貴人。
思山詠
作者：杜光庭（唐）

因賣丹砂下白雲，鹿裘惟惹九衢塵。不如將耳入山去，萬是千非愁殺人。
景福中作
作者：杜光庭（唐）

悶見戈鋋匝四溟，恨無奇策救生靈。如何飲酒得長醉，直到太平時節醒。
招友人遊春
作者：杜光庭（唐）

難把長繩系日烏，芳時偷取醉功夫。任堆金璧磨星斗，買得花枝不老無。
山居三首
作者：杜光庭（唐）

悶見有人尋，移庵更入深。落花流澗水，明月照松林。醉勸頭陀酒，閑教孺子吟。身同雲外鶴，斷得世塵侵。冥心棲太室，散發浸流泉。採柏時逢麝，看雲忽見仙。夏狂沖雨戲，春醉戴花眠。絕頂登雲望，東都一點煙。不求朝野知，臥見歲華移。採藥歸侵夜，聽松飯過時。荷竿尋水釣，背局上巖棋。祭廟人來說，中原正亂離。
紀道德
作者：杜光庭（唐）

道，德。清虛，玄默。生帝先，為聖則。聽之不聞，既鼓鑄於乾坤品物，信充仞乎東西南北。三皇高拱兮任以自然，五帝垂衣兮修之不忒。以心體之者為四海之主，以身彎之者為萬夫之特。有皓齒青娥者為伐命之斧，蘊奇謀廣智者為盜國之賊。曾未若軒後順風兮清靜自化，曾未若皋陶邁種兮溫恭允塞。故可以越圓清方濁兮不始不終，豈不聞乎天地於道德也無以清寧，語不雲乎仲尼有言朝聞道夕死可矣，
懷古今
作者：杜光庭（唐）

古，今。感事，傷心。驚得喪，歎浮沈。風驅寒暑，雁足淒涼兮傳恨緒，鳳臺寂寞兮有遺音。朔漠幽囚兮天長地久，瀟湘隔別兮水闊煙深。誰能絕聖韜賢餐芝餌術，誰能含光遁世煉石燒金。君不見屈大夫紉蘭而發諫，君不見賈太傅忌鵩而愁吟。君不見四皓避秦峨峨戀商嶺，君不見二疏辭漢飄飄歸故林。胡為乎冒進貪名踐危途與傾轍，吾所以思抗跡忘機用虛無為師範，不能勞神效蘇子張生兮於時而縱辯，
句
作者：杜光庭（唐）

銅壺滴滴禁漏起，三十六宮爭捲簾。（《月》，斜陽古岸歸鴉晚，紅蓼低沙宿雁愁。霜雕曲徑寒蕪白，雁下遙村落照黃。恩威欲寄黃丞相，仁信先聞郭細侯。兵氣此時來世上，文星今日到人間。降因天下思姚宋，丹灶河車休矻矻，蚌胎龜息且綿綿。馭景必能趨日域，
奉和聖制九月十八日賜百寮追賞因書所懷
作者：權德輿（唐）

錫宴朝野洽，追歡堯舜情。秋堂絲管動，水榭煙霞生。黃花媚新霽，碧樹含餘清。同和六律應，交泰萬宇平。春藻下中天，湛恩闡文明。小臣諒何以，亦此摽華纓。
奉和聖制九日言懷賜中書門下及百寮
作者：權德輿（唐）

令節在豐歲，皇情喜乂安。絲竹調六律，簪裾列千官。煙霜暮景清，水木秋光寒。筵開曲池上，望盡終南端。天文麗慶霄，墨妙驚飛鸞。願言黃花酒，永奉今日歡。
奉和聖制重陽日中外同歡以詩言志因示百僚
作者：權德輿（唐）

玉醴宴嘉節，拜恩歡有餘。煌煌菊花秀，馥馥萸房舒。白露秋稼熟，清風天籟虛。和聲度簫韶，瑞氣深儲胥。百辟皆醉止，萬方今宴如。宸衷在化成，藻思煥瓊琚。微臣徒竊抃，豈足歌唐虞。
奉和聖制中春麟德殿會百寮觀新樂
作者：權德輿（唐）

仲春藹芳景，內庭宴群臣。森森列幹戚，濟濟趨鉤陳。大樂本天地，中和序人倫。正聲邁鹹濩，易象含羲文。玉俎映朝服，金鈿明舞茵。韶光雪初霽，聖藻風自燻。時泰恩澤溥，功成行綴新。賡歌仰昭回，竊比華封人。
奉和聖制中和節賜百官宴集因示所懷
作者：權德輿（唐）

萬方慶嘉節，宴喜皇澤均。曉開蓂葉初，景麗星鳥春。藻思貞百度，著明並三辰。物情舒在陽，時令弘至仁。衢酒和樂被，燻弦聲曲新。賡歌武弁側，永荷玄化醇。
奉和聖制重陽日即事六韻
作者：權德輿（唐）

嘉節在陽數，至歡朝野同。恩隨千鐘洽，慶屬五稼豐。時菊洗露華，秋池涵霽空。金絲響仙樂，劍舄羅宗公。天道光下濟，睿詞敷大中。多慚擊壤曲，何以答堯聰。
奉和聖制豐年多慶九日示懷
作者：權德輿（唐）

寒露應秋杪，清光澄曙空。澤均行葦厚，年慶華黍豐。宣告暢八表，宴喜陶九功。文麗日月合，樂和天地同。聖言在推誠，臣職惟匪躬。瑣細何以報，翾飛淳化中。
贈文敬太子廟時享退文舞迎武舞樂章
作者：權德輿（唐）

幹旄羽鑰相虧蔽，一進一退殊行綴。昔獻三雍盛禮容，今陳六佾崇儀制。
讀穀梁傳二首
作者：權德輿（唐）

荀寅士吉射，誠乃蔽聰明。奈何趙志父，專舉晉陽兵。下令漢七國，藉此以為名。吾嘉徙薪智，禍亂何由生。憶昔溴梁會，豈伊無諸侯。群臣自盟歃，君政如贅旒。有力則宗楚，何人複尊周。空文徒爾貶，見此眥血流。
劉紹相訪夜話，因書即事
作者：權德輿（唐）

故人愴久別，茲夕款郊扉。山僮漉野醞，稚子褰書帷。清露泫珠瑩，金波流玉徽。忘言我造適，瞪視君無違。但令靜勝躁，自使臒者肥。不待蘧生年，從此知昔非。
臥病喜惠上人、李煉師、茅處士見訪，因以贈
作者：權德輿（唐）

沈屙結繁慮，臥見書窗曙。方外三賢人，惠然來相親。整巾起曳策，喜非車馬客。支郎有佳文，新句淩碧雲。霓裳何飄飄，浩志淩紫氛。複有沈冥士，遠系三茅君。各言麋鹿性，不與簪組群。清言出象系，曠跡逃玄纁。心源暫澄寂，世故方糾紛。終當逐師輩，巖桂香氳芬。
多病戲書，因示長孺
作者：權德輿（唐）

行年未四十，已覺百病生。眼眩飛蠅影，耳厭遠蟬聲。甘辛敗六藏，冰炭交七情。唯思曲肱枕，搔首擲華纓。
古興
作者：權德輿（唐）

月中有桂樹，無翼難上天。海底有龍珠，下隔萬丈淵。人生大限雖百歲，就中三十稱一世。晦明烏兔相推遷，一氣暫聚常恐散，黃河清兮白石爛。
感寓
作者：權德輿（唐）

殘雨倦欹枕，病中時序分。秋蟲與秋葉，一夜隔窗聞。虛室對搖落，晤言無與群。冥心試觀化，世故如絲棼。但看鳶戾天，豈見山出雲。下裡徒擊節，朱弦秘南燻。梧桐秀朝陽，上有威鳳文。終待九成奏，來儀瑞吾君。
跌傷伏枕，有勸醲酒者暫忘所苦，因有一絕
作者：權德輿（唐）

一杯宜病士，四體委胡床。暫得遺形處，陶然在醉鄉。
病中苦熱
作者：權德輿（唐）

三伏鼓洪爐，支離一病夫。倦眠身似火，渴歠汗如珠。悸乏心難定，沉煩氣欲無。何時灑微雨，因與好風俱。
覽鏡見白髮數莖光鮮特異
作者：權德輿（唐）

秋來皎潔白須光，試脫朝簪學酒狂。一曲酣歌還自樂，兒孫嬉笑挽衣裳。
南亭曉坐因以示璩
作者：權德輿（唐）

隱幾日無事，風交松桂枝。園廬含曉霽，草木發華姿。跡似南山隱，官從小宰移。萬殊同野馬，方寸即靈龜。弱質常多病，流年近始衰。圖書傳授處，家有一男兒。
竹徑偶然作
作者：權德輿（唐）

退朝此休沐，閉戶無塵氛。杖策入幽徑，清風隨此君。琴觴恣偃傲，蘭蕙相氛氳。幽賞方自適，林西煙景曛。
拜昭陵過鹹陽墅
作者：權德輿（唐）

季子乏二頃，揚雄才一廛。伊予此南畝，數已逾前賢。頃歲辱明命，銘勳鏤貞堅。遂茲操書致，內顧增缺然。乃葺場圃事，迨今三四年。適因昭陵拜，得抵鹹陽田。田夫競致辭，鄉耋爭來前。村盤既羅列，雞黍皆珍鮮。古稱祿代耕，人以食為天。自慚廩給厚，諒使井稅先。塗塗溝塍霧，漠漠桑柘煙。荒蹊沒古木，精舍臨秋泉。池籠豈所安，樵牧乃所便。終當解纓絡，田裡諧因緣。
早春南亭即事
作者：權德輿（唐）

虛齋坐清晝，梅坼柳條鮮。節候開新曆，筋骸減故年。振衣慚艾綬，窺鏡歎華顛。獨有開懷處，孫孩戲目前。
璩授京兆府參軍戲書以示兼呈獨孤郎
作者：權德輿（唐）

見爾府中趨，初官足慰吾。老牛還舐犢，凡鳥亦將雛。喜至翻成感，痴來或欲殊。因慚玉潤客，應笑此非夫。
書紳詩
作者：權德輿（唐）

和靜有真質，斯人稱最靈。感物惑天性，觸裡紛多名。禍機生隱微，智者鑒未形。敗禮因近習，哲人自居貞。當令念慮端，鄙嫚不能萌。苟非不逾矩，焉得遂性情。謹之在事初，動用各有程。千里起步武，彗雲自纖莖。心源一流放，駭浪奔長鯨。淵木苟端深，枝流則貞清。和理通性術，悠久方昭明。先師留中庸，可以導此生。
侍從遊後湖宴坐
作者：權德輿（唐）

絕境殊不遠，湖塘直吾廬。煙霞旦夕生，泛覽誠可娛。慈顏俯見喻，輟爾詩與書。清旭理輕舟，嬉遊散煩劬。宿雨蕩殘燠，惠風與之俱。心靈一開曠，機巧眇已疏。中流有荷花，花實相芬敷。田田綠葉映，豔豔紅姿舒。繁香好風結，淨質清露濡。丹霞無容輝，嫭色亦踟躕。穠芳射水木，欹葉遊龜魚。化工若有情，生植皆不如。輕舟任沿溯，畢景乃躊躇。家人亦恬曠，稚齒皆忻愉。素弦激淒清，旨酒盈樽壺。壽觴既頻獻，樂極隨歌呼。圓月初出海，澄輝來滿湖。清光照酒酣，俯傾百慮無。以茲心目暢，敵彼名利途。輕肥何為者，漿藿自有餘。願銷區中累，保此湖上居。無用誠自適，年年玩芙蕖。
晨坐寓興
作者：權德輿（唐）

清晨坐虛齋，群動寂未喧。泊然一室內，因見萬化源。得喪心既齊，清淨教益敦。境來每自愜，理勝或不言。亭柯見榮枯，止水知清渾。悠悠世上人，此理法難論。
郊居歲暮因書所懷
作者：權德輿（唐）

養拙方去喧，深居絕人事。返耕忘帝力，樂道疏代累。翛然衡茅下，便有江海意。寧知肉食尊，自覺儒衣貴。煙霜當暮節，水石多幽致。三徑日閑安，千峰對深邃。策藜出村渡，岸幘尋古寺。月魄清夜琴，猿聲警朝寐。地偏芝桂長，境勝煙霞異。獨鳥帶晴光，疏篁淨寒翠。窗前風葉下，枕上溪雲至。散發對農書，齋心看道記。清言核名理，開卷窮精義。求譽觀朵頤，危身陷芳餌。紛吾守孤直，世業常恐墜。就學緝韋編，銘心對欹器。元和暢萬物，動植鹹使遂。素履期不渝，永懷丘中志。
暮春閒居示同志
作者：權德輿（唐）

避喧非傲世，幽興樂郊園。好古每開卷，居貧常閉門。曙鐘來古寺，旭日上西軒。稍與清境會，暫無塵事煩。靜看雲起滅，閑望鳥飛翻。乍問山僧偈，時聽漁父言。體羸諳藥性，事簡見心源。冠帶驚年長，詩書喜道存。小池泉脈湊，危棟燕雛喧。風入松陰靜，花添竹影繁。灌園輸井稅，學稼奉晨昏。此外知何有，怡然向一樽。
田家即事
作者：權德輿（唐）

閑臥藜床對落暉，翛然便覺世情非。漠漠稻花資旅食，待學尚平婚嫁畢，渚煙溪月共忘機。
寓興
作者：權德輿（唐）

弱冠無所就，百憂鐘一身。世德既顛墜，素懷亦堙淪。風煙隔嵩丘，羸疾滯漳濱。昭代未通籍，豐年猶食貧。敢求庖有魚，但慮甑生塵。俯首愧僮僕，蹇步羞親賓。豈伊當途者，一一由中人。已矣勿複言，吾將問秋旻。
浩歌
作者：權德輿（唐）

杖策出蓬蓽，浩歌秋興長。北風吹荷衣，蕭颯景氣涼。通逵抵山郭，裡巷連湖光。孤雲淨遠峰，綠水溢芳塘。魚鳥樂天性，雜英互芬芳。我心獨何為，萬慮縈中腸。履道身未泰，主家謀不臧。心為世教牽，跡寄翰墨場。出處兩未定，羈羸空自傷。沈憂不可裁，佇立河之梁。晚歸茅簷下，左右陳壺觴。獨酌複長謠，放心遊八荒。得喪同一域，是非亦何常。胡為苦此生，矻矻徒自強。乃知杯中物，可使憂患忘。因茲謝時輩，棲息無何鄉。
與道者同守庚申
作者：權德輿（唐）

洞真善救世，守夜看仙經。俾我外持內，當茲申配庚。齋心已恬愉，澡身自澄明。沉沉簾幃下，靄靄燈燭清。四支動有息，一室虛白生。收視忘趨舍，叩齒集神靈。伊予嗜慾寡，居常痾恙輕。三屍既伏竄，九藏乃和平。無令耳目勝，則使性命傾。窅然深夜中，若與元氣並。釋宗稱定慧，儒師著誠明。派分示三教，理詣無二名。吉祥能止止，委順則生生。視履苟無咎，天佑期永貞。應物智不勞，虛中理自冥。豈資金丹術，即此駐頹齡。
丙寅歲苦貧戲題
作者：權德輿（唐）

清朝起藜床，雪霜對枯籬。家人來告予，今日無晨炊。鹺醯一已整，新炭固難期。厚生彼何人，工拙各異宜。間歲從使檄，親賓苦川馳。雖非悖而入，與出常相隨。吳門與南畝，頗亦持鎡基。有時遇豐年，歲計猶不支。顏淵諒賢人，陋巷能自怡。中憶裴子野，泰然傾薄糜。愧非古人心，慼慼愁朝饑。近古猶不及，太上那可希。奈何時風扇，使我正性衰。巧智競憂勞，輾轉生澆漓。吾觀黃金印，未勝青松枝。粗令有魚菽，豈複求輕肥。顧慚主家拙，甘使群下嗤。如何致一杯，醉後無所知。
獨酌
作者：權德輿（唐）

獨酌複獨酌，滿盞流霞色。身外皆虛名，酒中有全德。風清與月朗，對此情何極。
知非
作者：權德輿（唐）

名教自可樂，搢紳貴行道。何必學狂歌，深山對豐草。
誡言
作者：權德輿（唐）

言之或未行，前哲所不取。方寸雖浩然，因之三緘口。
醉後
作者：權德輿（唐）

美祿與賢人，相逢自可親。願將花柳月，盡賞醉鄉春。
烏啼曲二首
作者：顧況（唐）

玉房掣鎖聲翻葉，銀箭添泉繞霜堞。畢逋撥剌月銜城，搖風雜佩耿華燭，夜聽羽人彈此曲。東方曈曈赤日旭。月出江林西，江林寂寂城鴉啼。昔人何處為此曲，
幽居弄
作者：顧況（唐）

苔衣生，花露滴，月入西林蕩東壁。扣商佔角兩三聲，關情命曲寄惆悵，久別山南山裡人。
公子行
作者：顧況（唐）

輕薄兒，面如玉，紫陌春風纏馬足。雙鐙懸金縷鶻飛，紅肌拂拂酒光獰，當街背拉金吾行。朝遊鼕鼕鼓聲發，
古離別
作者：顧況（唐）

西江上，風動麻姑嫁時浪。西山為水水為塵，
長安道
作者：顧況（唐）

長安道，人無衣，馬無草，何不歸來山中老。
龍宮操
作者：顧況（唐）

龍宮月明光參差，精衛銜石東飛時。鮫人織綃採藕絲，
梁廣畫花歌
作者：顧況（唐）

王母欲過劉徹家，飛瓊夜入雲輧車。紫書分付與青鳥，手把梁生畫花看，凝嚬掩笑心相許。心相許，
送別日晚歌
作者：顧況（唐）

日窅窅兮下山，望佳人兮不還。花落兮屋上，老不可兮更少，君何為兮輕別。
行路難三首
作者：顧況（唐）

君不見擔雪塞井空用力，炊砂作飯豈堪食。一生肝膽向人盡，相識不如不相識。冬青樹上掛淩霄，行路難，行路難，何處是平道。中心無事當富貴，君不見少年頭上如雲發，少壯如雲老如雪。豈知灌頂有醍醐，能使清涼頭不熱。呂梁之水掛飛流，行路難，行路難。昔少年，今已老。前朝竹帛事皆空，君不見古人燒水銀，變作北邙山上塵。藕絲掛在虛空中，淮王身死桂樹折，徐福一去音書絕。行路難，行路難，
悲歌一
作者：顧況（唐）

邊城路，今人犁田昔人墓。岸上沙，昔日江水今人家。今人昔人共長歎，四氣相催節回換。明月皎皎入華池，
《悲歌二
作者：顧況（唐）

我欲昇天天隔霄，我欲渡水水無橋。我欲上山山路險，紫燕西飛欲寄書，白雲何處逢來客。
《悲歌三
作者：顧況（唐）

新系青絲百尺繩，心在君家轆轤上。我心皎潔君不知，轆轤一轉一惆悵。
悲歌四
作者：顧況（唐）

何處春風吹曉幕，江南淥水通朱閣。美人二八面如花，泣向春風畏花落。
悲歌五
作者：顧況（唐）

臨春風，聽春鳥；別時多，見時少。愁人夜永不得眠，
悲歌六
作者：顧況（唐）

軒轅黃帝初得仙，鼎湖一去三千年。周流三十六洞天，東海青童寄訊息。
春草謠
作者：顧況（唐）

春草不解行，隨人上東城。正月二月色綿綿，
苔蘚山歌
作者：顧況（唐）

野人夜夢江南山，江南山深松桂閑。野人覺後長歎息，一如白雲飛出壁，二如飛雨巖前滴，三如騰虎欲咆哮，
同裴觀察東湖望山歌
作者：顧況（唐）

浴鮮積翠棲靈異，石洞花宮橫半空。夜光潭上明星啟，主人載酒東湖陰，遙望西山三四岑。
八月五日歌
作者：顧況（唐）

四月八日明星出，摩耶夫人降前佛。八月五日佳氣新，丹青廟裡貯姚宋，花萼樓中宴岐薛。清樂靈香幾處聞，率土普天無不樂，河清海晏窮寥廓。梨園弟子傳法曲，雲韶九奏杳然遠，唯有五陵松柏聲。
露青竹杖歌
作者：顧況（唐）

鮮於仲通正當年，章仇兼瓊在蜀川。約束蜀兒採馬鞭，頭插白雲跨飛泉，採得馬鞭長且堅。浮漚丁子珠聯聯，飛龍閑廄馬數千，朝飲吳江夕秣燕。紅塵撲轡汗濕韉，蛟龍稽顙河伯虔，拓羯胡雛腳手鮮。陳閎韓幹丹青妍，十二樓中奏管絃，樓中美人奪神仙。爭愛大家把此鞭，亭亭筆直無皴節，磨捋形相一條鐵。市頭格是無人別，家童拾薪幾拗折，玉潤猶沾玉壘雪。碧鮮似染萇弘血，聖人不貴難得貨，金玉珊瑚誰買恩。
金璫玉佩歌
作者：顧況（唐）

贈君金璫太霄之玉佩，金鎖禹步之流珠，五嶽真君之秘籙，借問君欲何處來，黃姑織女機邊出。
瑤草春
作者：顧況（唐）

瑤草春，杳容與，江南豔歌京西舞。執心輕子都，月中桂樹落一枝，池上鵁鶄唳孤影。露桃穠李自成溪，瑤草春，丹井遠，別後相思意深淺。
蕭鄲草書歌
作者：顧況（唐）

蕭子草書人不及，洞庭葉落秋風急。上林花開春露濕，若把君書比仲將，不知誰在淩雲閣。
範山人畫山水歌
作者：顧況（唐）

山崢嶸，水泓澄。漫漫汗汗一筆耕，一草一木棲神明。忽如空中有物，物中有聲。複如遠道望鄉客，
嵇山道芬上人畫山水歌
作者：顧況（唐）

鏡中真僧白道芬，不服朱審李將軍。淥汗平鋪洞庭水，
杜秀才畫立走水牛歌
作者：顧況（唐）

昆侖兒，騎白象，時時鎖著師子項。奚奴跨馬不搭鞍，淺草平田攃過時，大蟲著鈍幾落井。杜生知我戀滄洲，
梁司馬畫馬歌
作者：顧況（唐）

畫精神，畫筋骨，一團旋風瞥滅沒。仰秣如上賀蘭山，黃沙枯磧無寸草，一日行過千里道。展處把筆欲描時，
丘小府小鼓歌
作者：顧況（唐）

地盤山雞猶可像，坎坎砰砰隨手長。夜半高樓沈醉時，萬裡踏橋亂山響。
宜城放琴客歌
作者：顧況（唐）

佳人玉立生此方，家住邯鄲不是倡。頭髻pE鬌手爪長，忽聞鬥酒初決絕，日暮浮雲古離別。巴猿啾啾峽泉咽，南山闌幹千丈雪，七十非人不暖熱。人情厭薄古共然，服藥不如獨自眠，從他更嫁一少年。
李供奉彈箜篌歌
作者：顧況（唐）

國府樂手彈箜篌，赤黃絛索金鎝頭。早晨有敕鴛鴦殿，腕頭花落舞制裂，手下鳥驚飛撥剌。珊瑚席，小弦似春燕，喃喃向人語。手頭疾，腕頭軟，美女爭窺玳瑁簾，聖人捲上真珠箔。大弦長，小弦短，指剝蔥，腕削玉，饒鹽饒醬五味足。弄調人間不識名，往往從空入戶來，瞥瞥隨風落春草。草頭只覺風吹入，爇玉燭，點銀燈；光照手，實可憎。只照箜篌弦上手，王侯將相立馬迎，巧聲一日一回變。實可重，此州好手非一國，一國東西盡南北。除卻天上化下來，
劉禪奴彈琵琶歌
作者：顧況（唐）

樂府只傳橫吹好，琵琶寫出關山道。羈雁出塞繞黃雲，鬼神知妙欲收響，陰風切切四面來。李陵寄書別蘇武，
李湖州孺人彈箏歌
作者：顧況（唐）

武帝昇天留法曲，淒情掩抑弦柱促。上陽宮人怨青苔，寸心十指有長短，妙入神處無人知。獨把梁州凡幾拍，
鄭女彈箏歌
作者：顧況（唐）

鄭女八歲能彈箏，春風吹落天上聲。一聲雍門淚承睫，
諒公洞庭孤橘歌
作者：顧況（唐）

不種自生一株橘，誰教渠向階前出，不羨江陵千木奴。下生白蟻子，上生青雀雛。飛花簷蔔旃檀香，待取天公放恩赦，儂家定作湖中客。
送行歌
作者：顧況（唐）

送行人，歌一曲，何者為泥何者玉。年華已向秋草裡，
險竿歌
作者：顧況（唐）

宛陵女兒擘飛手，長竿橫空上下走。已能輕險若平地，翻身掛影恣騰蹋，反綰頭髻盤旋風。盤旋風，撇飛鳥；驚猿繞，樹枝褭。頭上打鼓不聞時，手蹉腳跌蜘蛛絲。忽雷掣斷流星尾，矐睒劃破蚩尤旗。若不隨仙作仙女，
洛陽行送洛陽韋七明府
作者：顧況（唐）

始上龍門望洛川，洛陽桃李豔陽天。最好當年二三月，
黃鵠樓歌送獨孤助
作者：顧況（唐）

故人西去黃鵠樓，西江之水上天流，黃鵠杳杳江悠悠。黃鵠徘徊故人別，離壺酒盡清絲絕。綠嶼沒餘煙，
廬山瀑布歌送李顧
作者：顧況（唐）

飄白霓，掛丹梯。應從織女機邊落，不遣潯陽湖向西。火雷劈山珠噴日，五老峰前九江溢。九江悠悠萬古情，
朝上清歌
作者：顧況（唐）

潔眼朝上清，綠景開紫霞。皇皇紫微君，左右皆靈娥。曼聲流睇，和清歌些；至陽無諼，其樂多些；旌蓋颯遝，瓊田瑤草，壽無涯些；君著玉衣，升玉車些；欲降瓊宮，啟天和兮洞靈心，和為丹兮雲為馬。君乘之觴於瑤池之上兮，三光羅列而在下。
剡紙歌
作者：顧況（唐）

雲門路上山陰雪，中有玉人持玉節。宛委山裡禹餘糧，欲寫金人金口經，寄與山陰山裡僧。手把山中紫羅筆，
古別離
作者：孟雲卿（唐）

朝日上高臺，離人怨秋草。但見萬裡天，不見萬裡道。君行本迢遠，苦樂良難保。宿昔夢同衾，憂心常傾倒。含酸欲誰訴，輾轉傷懷抱。結髮年已遲，徵行去何早。寒暄有時謝，憔悴難再好。人皆算年壽，死者何曾老。少壯無見期，水深風浩浩。
今別離
作者：孟雲卿（唐）

結髮生別離，相思複相保。如何日已久，五變庭中草。渺渺大海途，悠悠吳江島。但恐不出門，出門無遠道。遠道行既難，家貧衣複單。嚴風吹積雪，晨起鼻何酸。人生各有志，豈不懷所安。分明天上日，生死願同歡。
悲哉行
作者：孟雲卿（唐）

孤兒去慈親，遠客喪主人。莫吟苦辛曲，此曲誰忍聞。可聞不可說，去去無期別。行人念前程，不待參辰沒。朝亦常苦饑，暮亦常苦饑。飄飄萬餘裡，貧賤多是非。少年莫遠遊，遠遊多不歸。
行行且遊獵篇
作者：孟雲卿（唐）

少年多武力，勇氣冠幽州。何以縱心賞，馬啼春草頭。遲遲平原上，狐兔奔林丘。猛虎忽前逝，俊鷹連下韝。俯身逐南北，輕捷固難儔。所發無不中，失之如我讎。豈唯務馳騁，猗爾暴田疇。殘殺非不痛，古來良有由。
古輓歌
作者：孟雲卿（唐）

草草閭巷喧，塗車儼成位。冥冥何所須，盡我生人意。北邙路非遠，此別終天地。臨穴頻撫棺，至哀反無淚。爾形未衰老，爾息才童稚。骨肉安可離，皇天若容易。房帷即靈帳，庭宇為哀次。薤露歌若斯，人生盡如寄。
放歌行
作者：孟雲卿（唐）

吾觀天地圖，世界亦可小。落落大海中，飄浮數洲島。賢愚與蟻蝨，一種同草草。地脈日夜流，天衣有時掃。東山謁居士，了我生死道。目見難噬臍，心通可親腦。軒皇竟磨滅，周孔亦衰老。永謝當時人，吾將寶非寶。
傷懷贈故人
作者：孟雲卿（唐）

稍稍晨鳥翔，淅淅草上霜。人生早罹苦，壽命恐不長。二十學已成，三十名不彰。豈無同門友，貴賤易中腸。驅馬行萬裡，悠悠過帝鄉。幸因絃歌末，得上君子堂。眾樂互喧奏，獨子備笙簧。坐中無知音，安得神揚揚。願因高風起，上感白日光。
鄴城懷古
作者：孟雲卿（唐）

朝發淇水南，將尋北燕路。魏家舊城闕，寥落無人住。伊昔天地屯，曹公獨中據。群臣將北面，白日忽西暮。三臺竟寂寞，萬事良難固。雄圖安在哉，衰草沾霜露。崔嵬長河北，尚見應劉墓。古樹藏龍蛇，荒茅伏狐兔。永懷故池館，數子連章句。逸興驅山河，雄詞變雲霧。我行睹遺跡，精爽如可遇。鬥酒將酹君，悲風白楊樹。
傷情
作者：孟雲卿（唐）

為長心易憂，早孤意常傷。出門先躊躇，入戶亦彷徨。此生一何苦，前事安可忘。兄弟先我沒，孤幼盈我傍。舊居近東南，河水新為梁。松柏今在茲，安忍思故鄉。四時與日月，萬物各有常。秋風已一起，草木無不霜。行行當自勉，不忍再思量。
傷時二首
作者：孟雲卿（唐）

徘迴宋郊上，不睹平生親。獨立正傷心，悲風來孟津。大方載群物，先死有常倫。虎豹不相食，哀哉人食人。豈伊逢世運，天道亮云云。太空流素月，三五何明明。光耀侵白日，賢愚迷至精。四時更變化，天道有虧盈。常恐今夜沒，須臾還複生。
田園觀雨兼晴後作
作者：孟雲卿（唐）

貧賤少情慾，借荒種南陂。我非老農圃，安得良土宜。秋成不廉儉，歲餘多餒饑。顧視倉廩間，有糧不成炊。晨登南園上，暮歇清蟬悲。早苗既芃芃，晚田尚離離。五行孰堪廢，萬物當及時。賢哉數夫子，開翅慎勿遲。
汴河阻風
作者：孟雲卿（唐）

清晨自梁宋，掛席之楚荊。出浦風漸惡，傍灘舟欲橫。大河噴東注，群動皆窅冥。白霧魚龍氣，黑雲牛馬形。蒼茫迷所適，危安懼暫寧。信此天地內，孰為身命輕。丈夫苟未達，所向須存誠。前路舍舟去，東南仍曉晴。
行路難
作者：孟雲卿（唐）

君不見高山萬仞連蒼旻，天長地久成埃塵。君不見長松百尺多勁節，狂風暴雨終摧折。古今何世無聖賢，吾愛伯陽真乃天。金堂玉闕朝群仙，行路難，艱險莫踟躕。
途中寄友人
作者：孟雲卿（唐）

昔時聞遠路，謂是等閒行。及到求人地，始知為客情。事將公道背，塵繞馬蹄生。倘使長如此，便堪休去程。
寒食
作者：孟雲卿（唐）

二月江南花滿枝，他鄉寒食遠堪悲。貧居往往無煙火，不獨明朝為子推。
新安江上寄處士
作者：孟雲卿（唐）

深潭與淺灘，萬轉出新安。人遠禽魚靜，山空水木寒。嘯起青蘋末，吟矚白雲端。即事遂幽賞，何必掛儒冠。
句
作者：孟雲卿（唐）

群物歸大化，六龍頹西荒。安知浮雲外，日月不執行。
明冰篇
作者：富嘉謨（唐）

北陸蒼茫河海凝，南山闌幹晝夜冰，素彩峨峨明月升。深山窮穀不自見，安知採斫備嘉薦，陰房涸冱掩寒扇。陽春二月朝始暾，春光潭沱度千門，明冰時出禦至尊。彤庭赫赫九儀備，腰玉煌煌千官事，明冰畢賦周在位。憶昨沙漠寒風漲，昆侖長河冰始壯，漫汗崚嶒積亭障。嗈嗈鳴雁江上來，禁苑池臺冰複開，搖青涵綠映樓臺。豳歌七月王風始，鑿冰藏用昭物軌，四時不忒千萬祀。
長門怨
作者：吳少微（唐）

月出映層城，孤圓上太清。君王眷愛歇，枕蓆涼風生。怨咽不能寢，踟躕步前楹。空階白露色，百草寒蟲鳴。念昔金房裡，猶嫌玉座輕。如何嬌所誤，長夜泣恩情。
和崔侍禦日用遊開化寺閣
作者：吳少微（唐）

左憲多才雄，故人尤鷙鶚。護贈單於使，休軺太原郭。館次厭煩歊，清懷尋寂寞。西緣十裡餘，北上開化閣。初入雲樹間，冥濛未昭廓。漸出欄榥外，萬裡秋景焯。歲晏風落山，天寒水歸壑。覽物頌幽景，三乘動玄鑰。但敷利解言，永用忘昏著。
哭富嘉謨
作者：吳少微（唐）

吾友適不死，於戲社稷臣。直祿非造利，長懷大庇人。乃通承明籍，遘此敦牂春。藥厲其可畏，皇穹故匪仁。疇昔與夫子，孰雲異天倫。同病一相失，茫茫不重陳。子之文章在，其殆尼父新。鼓興斡河嶽，貞詞毒鬼神。可悲不可朽，車輤沒荒榛。聖主賢為寶，籲茲大國貧。
過漢故城
作者：吳少微（唐）

大漢昔未定，強秦猶擅場。中原逐鹿罷，高祖鬱龍驤。經始謀帝座，茲焉壯未央。規模窺棟宇，表裡浚城隍。群後崇長樂，中朝增建章。句陳被蘭錡，樂府奏芝房。翡翠明珠帳，鴛鴦白玉堂。清晨寶鼎食，閑夜鬱金香。天馬來東道，佳人傾北方。何其赫隆盛，自謂寶靈長。歷數有時盡，哀平嗟不昌。冰堅成巨猾，火德遂頹綱。奧位匪虛校，貪天竟速亡。魂神籲社稷，豹虎鬥巖廊。金狄移灞岸，銅盤向洛陽。君王無處所，年代幾荒涼。宮闕誰家域，蓁蕪罥我裳。井田唯有草，海水變為桑。昔在高門內，於今岐路傍。餘基不可識，古墓列成行。狐兔驚魍魎，鴟鳥嚇獝狂。空城寒日晚，平野暮雲黃。烈烈樊青棘，蕭蕭吹白楊。千秋並萬歲，空使詠歌傷。
古意
作者：吳少微（唐）

洛陽芳樹向春開，洛陽女兒平旦來。流車走馬紛相催，北林朝日鏡明光，南國微風蘇合香。可憐窈窕女，歌終舞罷歡無極，樂往悲來長歎息。陽春白日不少留，如何年少忽遲暮，坐見明月與白露。明月白露夜已寒，
怨歌行
作者：吳少微（唐）

城南有怨婦，含情傍芳叢。自謂二八時，歌舞入漢宮。皇恩數流眄，承幸玉堂中。綠柏黃花催夜酒，君王厭德不忘新，況群豔冶紛來陳。是時別君不再見，綺窗蟲網氛塵色，文軒鶯對桃李顏。天王貴宮不貯老，小腰麗女奪人奇，金鞍少年曾不顧。歸來誰為夫，請謝西家婦，莫辭先醉解羅襦。
隴頭水
作者：員半千（唐）

路出金河道，山連玉塞門。旌旗雲裡度，楊柳曲中喧。喋血多壯膽，裹革無怯魂。嚴霜斂曙色，大明辭朝暾。塵銷營卒壘，沙靜都尉垣。霧卷白山出，風吹黃葉翻。將軍獻凱入，萬裡絕河源。
隴右途中遭非語
作者：員半千（唐）

趙有兩毛遂，魯聞二曾參。慈母猶且惑，況在行路心。冠冕無醜士，賄賂成知己。名利我所無，清濁誰見理。敝服空逢春，緩帶不著身。出遊非懷璧，何憂乎忌人。正須自保愛，振衣出世塵。
儀坤廟樂章
作者：員半千（唐）

孝享雲畢，維徹有章。雲感玄羽，風淒素商。瞻望神座，祗戀匪遑。禮終樂闋，肅雍鏘鏘。
銅雀妓
作者：王適（唐）

日暮銅雀迥，秋深玉座清。蕭森松柏望，委鬱綺羅情。君恩不再得，妾舞為誰輕。
蜀中言懷
作者：王適（唐）

獨坐年將暮，常懷志不通。有時須問影，無事卻書空。棄置如天外，平生似夢中。蓬心猶是客，華髮欲成翁。跡滯魂逾窘，情乖路轉窮。別離同夜月，愁思隔秋風。老少悲顏駟，盈虛悟翟公。時來不可問，何用求童蒙。
古別離
作者：王適（唐）

昔歲驚楊柳，高樓悲獨守。今年芳樹枝，孤棲怨別離。珠簾晝不卷，羅幔曉長垂。苦調琴先覺，愁容鏡獨知。頻年雁度無訊息，罷卻鴛文何用織。夜還羅帳空有情，已能憔悴今如此，更複含情一待君。
江上有懷
作者：王適（唐）

湛湛江水見底清，荷花蓮子傍江生。採蓮將欲寄同心，海上雲盡月蒼蒼，萬裡分輝滿洛陽。洛陽閨閣夜何央，應憐水宿洞庭子，今夕迢遙天一方。
江濱梅
作者：王適（唐）

忽見寒梅樹，開花漢水濱。不知春色早，疑是弄珠人。
臨水亭
作者：閭丘均（唐）

高館基曾山，微冪生花草。傍對野村樹，下臨車馬道。清朗悟心術，幽遐備瞻討。回合峰隱雲，聯綿渚縈島。氣似滄洲勝，風為青春好。相及盛年時，無令歎衰老。
長門怨
作者：齊浣（唐）

煢煢孤思逼，寂寂長門夜。妾妒亦知非，君恩那不借。攜琴就玉階，調悲聲未諧。將心託明月，流影入君懷。
長門怨
作者：齊浣（唐）

宮殿沉沉月欲分，昭陽更漏不堪聞。珊瑚枕上千行淚，不是思君是恨君。
儀坤廟樂章
作者：祝欽明（唐）

閟宮實實，清廟微微。降格無象，馨香有依。式昭纂慶，方融嗣徽。明禋是享，神保聿歸。
儀坤廟樂章
作者：劉知幾（唐）

妙算申帷幄，神謀出廟廷。兩階文物備，七德武功成。校獵長楊苑，屯軍細柳營。將軍獻凱入，歌舞溢重城。
儀坤廟樂章
作者：胡雄（唐）

送文迎武遞參差，一始一終光聖儀。四海生人歌有慶，千齡孝享肅無虧。
儀坤廟樂章
作者：張齊賢（唐）

祼圭既濯，鬱鬯既陳。畫幕雲舉，黃流玉醇。儀充獻酌，禮盛眾禋。地察惟孝，愉焉饗親。
儀坤廟樂章
作者：鄭善玉（唐）

酌鬱既灌，取蕭方爇，籩豆靜器，簠簋芬飶。魚臘薦美，牲牷表絜。是戢是將，載迎載列。
儀坤廟樂章
作者：丘悅（唐）

孝哉我後，沖乎乃聖。道映重華，德輝文命。慕深視篋，
山亭懷古
作者：張弘靖（唐）

叢石依古城，懸泉灑清池。高低袤丈內，衡霍相蔽虧。歸田竟何因，為郡豈所宜。誰能辨人野，寄適聊在斯。
和張相公太原山亭懷古詩
作者：韓察（唐）

公府政多暇，思與仁智全。為山想巖穴，引水聽潺湲。軒冕跡自逸，塵俗無由牽。蒼生方矚望，詎得賦歸田。
和張相公太原山亭懷古詩
作者：崔恭（唐）

高情樂閑放，寄跡山水中。朝霞鋪座右，虛白貯清風。潛竇激飛泉，石路躋且崇。步武有勝概，不與俗情同。
和張相公太原山亭懷古詩
作者：陸瀍（唐）

激水瀉飛瀑，寄懷良在茲。如何謝安石，要結東山期。入座蘭蕙馥，當軒松桂滋。於焉悟幽道，境寂心自怡。
和張相公太原亭懷古詩
作者：胡證（唐）

飛泉天臺狀，峭石蓬萊姿。潺湲與青翠，咫尺當幽奇。居然盡精道，得以書妍詞。豈無他山勝，懿此清軒墀。
句
作者：胡證（唐）

詩書入京國，旌旆過鄉關。（《因話錄》雲：證拜振武節度使，道河中。時趙宗儒為帥，證備桑梓禮入謁，
和太原山亭懷古詩
作者：張賈（唐）

中庭起崖谷，漱玉下漣漪。丹丘誰雲遠，寓象得心期。豈不貴鐘鼎，至懷在希夷。唯當蓬萊閣，靈鳳複來儀。
和裴司空答張秘書贈馬詩
作者：張賈（唐）

閣下從容舊客卿，寄來駿馬賞高情。任追煙景騎仍醉，須知上宰吹噓意，送入天門上路行。
句
作者：張賈（唐）

夫子生知者，相期妙理中。。
吳興三絕
作者：張文規（唐）

蘋洲須覺池沼俗，薴布直勝羅紈輕。清風樓下草初出，
湖州貢焙新茶
作者：張文規（唐）

鳳輦尋春半醉回，仙娥進水禦簾開。牡丹花笑金鈿動，傳奏吳興紫筍來。
句
作者：張文規（唐）

誰雲隼旟吏，長對虎頭巖。。
過張邯鄲莊
作者：姚合（唐）

客行長似病，煩熱束四肢。到君讀書堂，忽若逢良醫。堂前水交流，堂下樹交枝。兩門延風涼，洗我昏濁肌。與子還往熟，坐臥恣所宜。時時相獻酬，文字當酒卮。野飯具藜藿，永日亦不饑。苟餐非其所，鱠炙為蒺藜。時清士人閑，耕作唯文詞。豈獨鄉裡薦，當取四海知。
過楊處士幽居
作者：姚合（唐）

引水穿風竹，幽聲勝遠溪。裁衣延野客，翦翅養山雞。酒熟聽琴酌，詩成削樹題。惟愁春氣暖，松下雪和泥。
過李處士山居
作者：姚合（唐）

閒居晝掩扉，門柳蔭蔬畦。因病方收藥，尋僧始度溪。少逢人到戶，時有燕銜泥。蕭灑身無事，名高孰與齊。
過無可僧院
作者：姚合（唐）

憶師眠複起，永夜思迢迢。月下門方掩，林中寺更遙。鐘聲空下界，池色在清宵。終擬修禪觀，窗間卷欲燒。
過稠上人院
作者：姚合（唐）

清羸一飯師，閑院亦披衣。應詔常翻譯，修心出是非。雪中疏磬度，林際晚風歸。蔬食常來此，人間護淨稀。
過不疑上人院
作者：姚合（唐）

九經通大義，內典自應精。簾冷連松影，苔深減履聲。相逢幸此日，相失恐來生。覺路何門去，師須引我行。
過曇花寶上人院
作者：姚合（唐）

九陌最幽寺，吾師院複深。煙霜同覆屋，松竹雜成林。鳥語境彌寂，客來機自沈。早知能到此，應不戴朝簪。
過杜氏江亭
作者：姚合（唐）

上國千餘裡，逢春且勝遊。暫聞新鳥戲，似解旅人愁。野色吞山盡，江煙襯水流。村醪須一醉，無恨滯行舟。
過張雲峰院宿
作者：姚合（唐）

不吃胡麻飯，杯中自得仙。隔籬招好客，掃室置芳筵。家醞香醪嫩，時新異果鮮。夜深唯畏曉，坐穩豈思眠。棋罷嫌無敵，詩成貴在前。明朝題壁上，誰得眾人傳。
過欽上人院
作者：姚合（唐）

有相無相身，唯師說始真。修篁半庭影，清磬幾僧鄰。古壁丹青落，虛簷鳥雀馴。伊餘求了義，羸馬往來頻。
過無可上人院
作者：姚合（唐）

寥寥聽不盡，孤磬與疏鐘。煩惱師長別，清涼我暫逢。蟻行經古蘚，鶴毳落深松。自想歸時路，塵埃複幾重。
過城南僧院
作者：姚合（唐）

寺對遠山起，幽居仍是師。斜陽通暗隙，殘雪落疏籬。松靜鶴棲定，廊虛鐘盡遲。朝朝趨府吏，來此是相宜。
過靈泉寺
作者：姚合（唐）

偶尋靈跡去，幽徑入氳氛。轉壑驚飛鳥，穿山踏亂雲。水從巖下落，溪向寺前分。釋子遊何處，空堂日漸曛。
過天津橋晴望
作者：姚合（唐）

閑立津橋上，寒光動遠林。皇宮對嵩頂，清洛貫城心。雪路初晴出，人家向晚深。自從王在鎬，天寶至如今。
春日遊慈恩寺
作者：姚合（唐）

年長歸何處，青山未有家。賞春無酒飲，多看寺中花。
遊天臺上方
作者：姚合（唐）

曉上上方高處立，路人羨我此時身。白雲向我頭上過，我更羨他雲路人。
遊終南山
作者：姚合（唐）

策杖度溪橋，雲深步數勞。青猿吟嶺際，白鶴坐松梢。天外浮煙遠，山根野水交。自緣名利系，好此結蓬茆。
遊杏溪蘭若
作者：姚合（唐）

踏得度溪灣，晨遊暮不還。月明松影路，春滿杏花山。戲狖跳林末，高僧住石間。未肯離腰組，來此複何顏。
遊謝公亭
作者：姚合（唐）

行行方避夢，又到謝亭來。舉世皆如此，伊餘何處回。竹鮮多透石，泉潔亦無苔。坐與僧同語，誰能顧酒杯。
遊陽河岸
作者：姚合（唐）

終日遊山困，今朝始傍河。尋芳愁路盡，逢景畏人多。鳥語催沽酒，魚來似聽歌。醉時眠石上，肢體自婆娑。
遊河橋曉望
作者：姚合（唐）

閑上津橋立，天涯一望間。秋風波上岸，旭日氣連山。偶聖今方變，朝宗豈複還。昆侖在蕃界，作將亦何顏。
秋夜月中登天壇
作者：姚合（唐）

秋蟾流異彩，齋潔上壇行。天近星辰大，山深世界清。仙飆石上起，海日夜中明。何計長來此，閑眠過一生。
遊昊天玄都觀
作者：姚合（唐）

性同相見易，紫府共閑行。陰徑紅桃落，秋壇白石生。蘚文連竹色，鶴語應松聲。風定藥香細，樹聲泉氣清。垂簷靈草影，繞壁古山名。圍外坊無禁，歸時踏月明。
同裴起居厲侍禦放朝遊曲江
作者：姚合（唐）

暑月放朝頻，青槐路絕塵。雨晴江色出，風動草香新。獨立分幽島，同行得靜人。此歡宜稍滯，此去與誰親。
曉望華清宮
作者：姚合（唐）

曉看樓殿更鮮明，遙隔朱欄見鹿行。武帝自知身不死，教修玉殿號長生。